На основу члана 38. Закона о удружењима („Службени гласник РС”, бр. 51/09), чл. 5. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (''Сл. гласник РС'' бр.8/2012) и члана 2. Правилника о начину, поступку и критеријумима за доделу средстава из буџета Општине Владичин Хан за избор активности и програма/пројеката од јавног интереса која реализују удружења на територији Општине Владичин Хан (,,Сл. Гласник Града Врања, број 12/14)и Правилника о изменама и допунама Правилника о начину, поступку и критеријумима за доделу средстава из буџета општине Владичин Хан за избор активности и програма / пројеката од јавног интереса која реализују удружења на територији општине Владичин Хан број 06-63/3/2015-01 од 20.05.2015.године, Комисија за спровођење јавног конкурса за избор програма/пројекта удружења грађана која се финансирају/ из области инфраструктурног уређења објекта средњих школа са територији Општине Владичин Хан који се суфинансирају из буџета Општине Владичин Хан, коју именује председник Општине расписује:

***Ј А В Н И К О Н К У Р С***

***ЗА СУФИНАНСИРАЊЕ ПРОЈЕКАТА У ОБЛАСТИ ИНФРАСТРУКТУРНОГ УРЕЂЕЊА СРЕДЊИХ ШКОЛА НА ТЕРИТОРИЈИ ОПШТИНЕ ВЛАДИЧИН ХАН***

**Предмет јавног конкурса**је додела финансијских средстава за пројектeиз области грађевинарства и инфраструктуре које реализују удружења,задужбине и фондације на територији општине Владичин Хан.

**Oбласт јавног конкурса**–инфраструктурно уређење средњих школа на територији општине Владичин Хан.

**Општи циљ јавног конкурса:**унапређење квалитета средњег образовања на територији општине Владичин Хан.

**Специфични циљеви јавног конкурса** односе се на реализацију пројеката којима се доприноси јачању свести, значају и унапређењу активности у области грађевинарства и инфраструктуре, а која су од јавног интереса и то пре свега у домену унапређења квалитета средњег образовања на територији општине Владичин Хан.

**ПРАВО УЧЕШЋА НА ЈАВНОМ КОНКУРСУ:** имају удружења, задужбине и фондације уписане у Регистар Агенције за привредне регистре, које делују на територији Републике Србије, а чији се циљеви, према статутарним одредбама, остварују у области грађевинарства и инфраструктуре. Остали услови учешћа по јавном конкурсу су: по наведеном Јавном конкурсу предлажу се краткорочним пројектима, чије ће спровођење бити искључиво на територији општине Владичин Хан, не дужи од 5 (пет) месеци, како би се све фазе пројекта завршиле у 2017. години.

**Једна организација може предложити један пројекат.**

**Опредељена средства:** 3.000.000,00 (три милиона )динара по позиву. Одабрани пројекти биће суфинансирани са највише до 3.000.000,00(три милиона) динара по пројекту. Максималан број пројеката који се можесуфинансирати није одређен већ је условљенмаксималним износом средстава. Оквирни датум почетка реализације одабраних пројеката: Август 2017. године.

Пројекат се може реализовати и у партнерству више удружења,задужбина и/или фондација, при чему је једна носилац и јавља се у улози подносиоца и потписника уговора.

**Остали услови:**

* складу са Конкурсом, могу се предложити пројекти:
	+ који се реализују на подручју Републикe Србијe;
	+ чији је период реализације закључно са 31. децембром 2017. године;
	+ који се односе на приоритетне тематске области; и
	+ удружење, задужбина и/или фондација може поднети више захтева/пројеката или бити партнер у више пројеката чији су предлагач друге задужбине и/или фондације, али по јавном конкурсу може остварити право на новчана средства само по једном пројекту/захтеву, при чему може бити финансиран/суфинансиран најбоље пласирани пројекат у складу са расположивим средствима.

**ДОКУМЕНТАЦИЈА КОЈА СЕ ПОДНОСИ ПО ЈАВНОМ КОНКУРСУ:**

Предлагач пројекта обавезан је да достави следећу документацију:

1.попуњен образац за пријаву по јавном позиву (Анекс 1)

2.попуњен образац за писање предлога пројеката (Анекс 2);

3.попуњен предлог буџета пројекта (Анекс 3);

4.попуњен образац наративног буџета програма (Анекс 4);

5.потписану и оверену изјаву овлашћеног лица да ће средства користити по приложеном програму(Анекс 5);

6.оверену копију уверења (потврду, извод) да је удружење уписано у регистар надлежног органа - Агенције за привредне регистре;

7.оверену фотокопију извода из статута удружења у коме је наведено да се циљеви удружења остварују у области за коју је конкурс расписан и за коју конкуришу;

8.доказ о ликвидности удружења, односно извештај о финансијско-материјалном пословању за претходну годину;

9.доказ о суфинансирању од партнерске или донаторске организације, ако се пројекат тако реализује;

10.потписане и оверене протоколе о сарадњи са свим наведеним партнерима на пројекту ако се пројекат тако реализује;
11.биографију координатора пројекта и кључних лица укључених у реализацију пројекта.
12. предмер и предрачун радова потписан од стране овлашћеног лица (одговорног

пројектанта).

Поред горе наведене документације подносилац пријаве може доставити и друга документа које сматра потребним и одговарајућим за предложени пројекат ( писма препоруке, сагласност и др).

**Начин достављања документације**

Обавезна конкурсна документација (потписана од стране овлашћеног лица и оверенапечатом организације), као и додатна конкурсна документација доставља се уједном примерку **у затвореној коверти препорученом поштом** на адресу:

**Општина Владичин Хан**

ул. Светосавска 1

17510Владичин Хан

са назнаком: **ЗА КОНКУРС–*ЗА СУФИНАНСИРАЊЕ ПРОЈЕКАТА У ОБЛАСТИ ИНФРАСТРУКТУРНОГ УРЕЂЕЊА СРЕДЊИХ ШКОЛА НА ТЕРИТОРИЈИ ОПШТИНЕ ВЛАДИЧИН ХАН
(НЕ ОТВАРАТИ)***

**или лично (у затвореној коверти)** на наведену адресу,на писарници Општине Владичин Хан.

Конкурсну документацију неопходно је доставити и у електронској верзији на компакт диску – CD-у. **На полеђини коверте обавезно написати назив и адресу подносиоца пријаве. Комисија неће разматрати неблаговремене, непотпуне и пријаве које нису предате на прописаним обрасцима.**

**Рокови за подношење пријава на Јавни конкурс и одлучивање о додели средстава:**

1. Рок за подношење пријава и предлога пројеката по овом јавном конкурсу је 15 дана од дана објављивање јавног конкурса.

2. Листа вредновања и рангирања пријављених пројеката, коју предлаже Комисија а утврђује Општинско веће, биће објављена на званичној интернет страници општине Владичин Хан и на огласној табли општине Владичин Хан у року од 13 дана од дана истека рока за подношење пријава.

3. Рок за подношење приговора је 8 дана од дана објављивања Листе вредновања и рангирања;

4. Коначну одлуку о избору пројеката којима се из буџета општине Владичин Хан додељују средства по овом јавном позиву, донеће Општинско веће општине Владичин Хан по истеку рока за приговор, у року од 5 дана. Одлука ће бити објављена на званичној интернет страници општине Владичин Хан и на огласној табли Општинске управе општине Владичин Хан.

5. Општина Владичин Хан као давалац средстава задржава право да од подносиоца пријава по потреби затражи додатну документацију и информације.

6. Пријаве и приложена документација се подносиоцима не враћају.

**Избор пројеката вршиће се на основу следећих критеријума:**

* **Суфинансирање пројекта из других извора (проценат суфинансирања)**:сопствени приходи, средства општине Владичин Хан, као и донације из других извора;
* **Референце пројекта:** начин реализације пројектних активности; број лица која реализују пројекат; очекивани резултати пројекта;
* **Циљеви који се постижу**:могућност имплементације пројекта;степен унапређења стања у области у којој се пројекат спроводи; обим задовољавања јавног интереса - величина циљне групе обухваћена пројектом; могућност развијања пројекта и његова одрживост;
* **Оправданост буџета пројекта**:oправданост структуре (врсте)и висине трошкова;
* **Капацитет и квалификације пројектног тима**;
* **Претходно искуствоу спровођењу пројеката.**

Комисија врши оцену сваког пројекта на основу вредновања критеријума из претходног одељка.Оцењивање пројеката на основу критеријума врши посебно сваки члан комисије, за сваки пројекат појединачно.Комисија је обавезна да за сваки пројекат који се разматра сачини писмено образложење у коме се наводе разлози за прихватање или неприхватање пројекта.

Детаљније информације о конкурсу могу се добити на тел: 0691512090 (Ана Стајковић ).

Текст јавног конкурса и пратећа документација која је саставни део јавног конкурса могу се преузети на интернет страници општине Владичин Хан, www.vladicinhan.org.rs.